Այստեղ միայն անհուսալի գործընկերության խնդիրը չէ. Ադրբեջանը հաշվարկել և տեսել էր, որ շուտով կանգնելու է լուրջ խնդիրների առջև, որ գազային փուչիկը պայթելու է: Ուստի գազի գնի բարձրացմամբ` փորձեց այն երևութականությունը ստեղծել, թե ինքը չափազանց սկզբունքային է` անգամ իր «ավագ եղբոր» դեպքում, թե իր տնտեսական շահերը, ասել է թե` «բնակչության շահերը», վեր են ամեն ինչից... Թուրքական ընկերության կողմից գազի ներմուծման դադարեցումն, ըստ էության, Ադրբեջանի համար փրկօղակ էր, այսպես նա կարողացավ խույս տալ բացահայտումներից, սակայն հազիվ թե հետագայում, երբ Ադրբեջանը ստիպված պիտի լինի կատարել իր պայմանագրային պարտավորությունները, կարողանա հերթական «խաղերը» խաղալ: Չնայած չի բացառվում, որ դարձյալ գազի գնի բարձրացմամբ` այս երկիրը փորձի թաքցնել իր սուտն ու կեղծիքը...